***Ogledni primjerak odluke o imenovanju službenika za zaštitu osobnih podataka u javnoj ustanovi***

**SREDNJA EKONOMSKA ŠKOLA RIJEKA**

Frana Supila 11

51000 Rijeka

KLASA:

URBROJ:

Rijeka, 25. svibnja 2018. godine

Temeljem članka 37. Uredbe (EU) 2016/679 EUROPSKOG PARLAMENTA I VIJEĆA od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka (u nastavku: Uredba (EU) 2016/679) te o stavljanju izvan snage Direktive 95/46/EZ (Opća uredba o zaštiti podataka) [[1]](#footnote-1) i članka 1. Zakona o provedbi Opće uredbe o zaštiti podataka („Narodne novine“, br.42/18.) ravnatelj donosi

**O D L U K U**

**O IMENOVANJU SLUŽBENIKA ZA ZAŠTITU OSOBNIH PODATAKA**

**Članak 1.**

Ivana Nekić, zaposlena na radnom mjestu tajnice škole, imenuje se službenikom za zaštitu osobnih podataka u Ekonomskoj školi Rijeka.

**Članak 2.**

Službenik za zaštitu osobnih podataka[[2]](#footnote-2):

* informira i savjetuje voditelja obrade ili izvršitelja obrade te zaposlenike koji obavljaju obradu o njihovim obvezama u skladu s Uredbom (EU) 2016/679 te drugim odredbama Unije i Zakonom o provedbi Opće uredbe o zaštiti podataka,
* prati poštovanje[[3]](#footnote-3) Uredbe (EU) 2016/679 te drugih odredaba Unije i Zakona o provedbi Opće uredbe o zaštiti podataka i politiku voditelja obrade ili izvršitelja obrade u odnosu na zaštitu osobnih podataka, uključujući raspodjelu odgovornosti, podizanje svijesti i osposobljavanje osoblja koje sudjeluje u postupcima obrade te povezane revizije,
* pruža savjete, kada je to zatraženo, u pogledu procjene učinka na zaštitu podataka i praćenje njezina izvršavanja u skladu s člankom 35. Uredbe (EU) 2016/679 i Zakona o o provedbi Opće uredbe o zaštiti podataka,
* surađuje s Agencijom za zaštitu osobnih podataka,
* djeluje kao kontaktna točka za Agenciju za zaštitu osobnih podataka o pitanjima u pogledu obrade, što uključuje i prethodno savjetovanje iz članka 36. Uredbe (EU) 2016/679 te savjetovanje, prema potrebi, o svim drugim pitanjima.[[4]](#footnote-4)

**Članak 3.**

Službenik za zaštitu podataka ima obvezu tajnosti ili povjerljivosti glede obavljanja svojih zadaća, a sve u skladu s Uredbom (EU) 2016/679 te drugih odredaba Unije i Zakona o provedbi Opće uredbe o zaštiti podataka.

**Članak 4.**

Službenik za zaštitu osobnih podataka može ispunjavati i druge zadaće i dužnosti. U tom slučaju voditelj obrade ili izvršitelj obrade osiguravaju da takve zadaće i dužnosti ne dovedu do sukoba interesa.

**Članak 5.**

Službeni kontakt podaci službenika za zaštitu osobnih podataka su:

* e-mail adresa:
* broj mobitela:
* Kontaktni podaci biti će objavljeni i javno dostupni na web stranici škole te priopćeni Agenciji za zaštiti osobnih podataka.

**Članak 6.**

Ova Odluka stupa na snagu danom donošenja.

 Ravnatelj:

 prof. Stipe Stipić

Dostaviti:

* Imenovanom službeniku za zaštitu osobnih podataka
* Agenciji za zaštiti osobnih podataka
* Web stranica škole
* Pismohrana
1. Naglašavamo da je Uredba (EU) 2016/679 u cijelosti obvezujuća i da se izravno primjenjuje na Republiku Hrvatsku te je po pravnoj snazi jača od nacionalnog zakona kojim se uređuje pitanje zaštite osobnih podataka. [↑](#footnote-ref-1)
2. Radi se o minimumu popisa zadaća službenika za zaštitu osobnih podataka. [↑](#footnote-ref-2)
3. Izraz „praćenje poštovanja“ odnosno prati poštovanje odnosi se na to da službenik za zaštitu osobnih podataka može prikupljati informacije radi utvrđivanja aktivnosti obrade, analizirati i provjeravati usklađenost aktivnosti obrade i obavješćivati voditelja obrade ili izvršitelja obrade te mu pružati savjete i izdavati preporuke. [↑](#footnote-ref-3)
4. Službeniku za zaštitu podataka, osim navedenih zadaća, ovisno kako procijeni voditelj obrade, može se dodijeliti i zadaća vođenja evidencije postupaka obrade. [↑](#footnote-ref-4)